# VEDTEKTER for

## Læringsverkstedet avd. Nerenga

**1. Formål:**

Barnehagen skal drives i samsvar med Lov om barnehager §1:

«Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.»

«Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.»

«Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering»

Barnehagen drives i samsvar med:

* Lov om barnehage, og til enhver tid gjeldende forskrifter og retningslinjer utarbeidet av Kunnskapsdepartementet
* Rammeplan for barnehager
* Årsplan/virksomhetsplaner for barnehagen
* Lov om internkontroll og barnehagens egne sikkerhets/internkontrolls rutiner
* Forskrift om miljørettet helsevern i barnehager og skoler
* Vedtak gjort av eierstyre

**2. Formål og forvaltning:**

Læringsverkstedet avd. Nerenga, eies og drives av Læringsverkstedet AS.

Barnehagen har et samarbeidsutvalg (SU) som består av 2 representanter fra foreldrene og 2 representanter fra de ansatte i barnehagen. SU forelegges planer og saker som vedrører barnehagehverdagen.

Foreldreutvalget (FAU) består av foreldre / foresatte til alle barna i barnehagen.

**3. Barnehagens areal:**

 Barnehagen er godkjent for barn fra 0 - 6 år. Godkjent leke og oppholdsareal er 155m2 netto. Og totalarealet for barnehagen er ca. 314m2.

Netto leke- og oppholdsareal pr.barn med heldagsopphold er i samsvar med anbefalt norm etter barnehageloven.

For barn under 3 år: 5,3m2

For barn over 3 år: 4m2

**4. Åpningstid:**

Barnehagens åpningstid er kl. 07.15– 16.30. mandag – fredag. Alle barn skal være hentet og ute av barnehagen innen kl.16.30. Onsdag før skjærtorsdag er barnehagen åpen til kl. 12.00. Julaften og nyttårsaften holdes stengt. I romjula er barnehagen åpen mellom kl. 09.00 og kl. 15.00. Barnehagen holder stengt 5 planleggingsdager gjennom barnehageåret. 2 av dem i uke 33. Nærmere beskjed gis i god tid.

**5. Ferie:**

Barnehagen holdes åpen hele året. Alle barn skal ha 4 ukers ferie i løpet av barnehageåret. Tre av ukene må tas sammenhengende. Den siste uken må også meldes til barnehagen i god tid slik at bemanningen kan justeres iht. behov. Avvikling av sommerferie skal varsles tidligst mulig og senest innen 1.mai. På bakgrunn av denne informasjonen utarbeider styrer ferieliste for personalet og plan for sommerdrift av barnehagen.

**6. Betaling:**

Forfall er den 10. i hver måned, gjeldene for inneværende måned. Det betales for 11 måneder under forutsetning av at barnet har hatt 4 ukers ferie. Juli er betalingsfri måned. Betalingen skal skje via avtalegiro. Uteblitt foreldrebetaling utover to – 2 – måneder kan medføre tap av plassen.

Læringsverkstedet barnehager følger Lov om barnehager med «Forskrift om foreldrebetaling i barnehagen» i henhold til føringer for makspris og søskenmoderasjon.

I Nerenga har vi 300,- i kostpenger pr. måned.

**7. Opptak:**

1. Det gjennomføres samordnet opptak for de private og kommunale barnehagene i Bodø kommune. Opptak skjer i tråd med Lov om barnehager § 12 med tilhørende forskrift. Søknad om opptak skjer på fastsatt skjema, vedlagt nødvendig dokumentasjon. Søknadsfrist er 15 februar.
2. Det kan bare søkes hel plass.
3. Barna har plass frem til skolestart.

Plassen må sies opp med -2-måneders varsel. Det betales i oppsigelsestiden.

 Dersom plassen benyttes etter 01 mai, må det betales for plassen ut

Barnehageåret.

1. Permisjon

 Det kan søkes om permisjon fra plassen. Som hovedregel gis det permisjon inntil 1 år og med oppstart ved nytt barnehageår. Permisjonen trer i kraft senest to mnd. etter mottatt søknad. Det innvilges ikke permisjon for deler av dagen og i perioden fra 1 mai og ut barnehageåret.

 5. Opptakskriterier:

* 1. Barn med nedsatt funksjonsevne har rett til prioritet ved opptak i barnehage. Det skal foretas en sakkyndig vurdering for å vurdere om barnet har nedsatt funksjonsevne (Lov om barnehager §13 1. ledd).

Barn som det er fattet vedtak om etter lov om barneverntjenester §§ 4-12 og 4-4 annet og fjerde ledd, har rett til prioritet ved opptak i barnehage (Lov om barnehager §13 2. ledd).

* 1. Søsken gis prioritet ved opptak
	2. Barn av ansatte i barnehagen gis prioritet ved opptak.

**8. Måltider:**

Barna tar med seg mat hvis de skal spise frokost i barnehagen.

Barnehagen kjøper inn drikke, frukt, grønt og mat til to måltid hver dag. Barnehagen har to varme måltider i uka.

Læringsverkstedet har fokus på sunt kosthold.

**9. Klær:**

Klær og fottøy må være merket med navn. Barna må alltid ha med ekstra skift.

Ha med uteklær etter vær.

**10. Ansvar:**

Barna er ulykkesforsikret hele døgnet, også utenom barnehagens åpningstid. Ta kontakt med barnehagen for informasjon om forsikringsvilkår.

Barnehagens innboforsikring dekker kun forsikringstakers eiendeler. En utvidelse av forsikringen til og dekke barnas eiendeler, ville medført en uforholdsmessig høy egenandel pr foresatt som overstiger en sannsynlig verdi på medbrakt tøy/eiendeler. Barnehagen er derfor ikke ansvarlig for medbrakte eiendeler ved eventuell skade/brann/tyveri. Forsikringsopplysninger kan gis av eierne.

**11. Sykdom:**

Alle foreldre skal levere «Erklæring om barnets helse» før oppstart i barnehagen.

Barn som har vært syke om natten (f.eks. oppkast, diaré, feber eller symptomer

på annen sykdom) skal holdes hjemme. Ved oppkast og diare skal barnet holdes hjemme 48 timer etter at de sist kastet opp. Ved barnesykdommer eller tegn til andre smittsomme sykdommer må barnet holdes hjemme, og barnehagen varsles om sykdommen.

Dersom barn blir syke i løpet av dagen, må foreldrene hente dem.

**12. Internkontroll:**

Barnehagen har internkontroll som til enhver tid følger gjeldende retningslinjer, lover og forskrifter.

**13. Politiattest:**

Politiattest må fremlegges før tiltredelse av stillingen, jmf. Lov om barnehager § 19.

**14. Taushetsplikt:**

I følge § 20 i «Lov om barnehager» har alle som arbeider i barnehagen taushetsplikt. Eierne har også taushetsplikt.

**15. Opplysningsplikt:**

I følge § 21 og22 i «Lov om barnehager» har alle som arbeider i barnehagen plikt til å gi bistand til sosialtjenesten og barneverntjenesten, og av eget tiltak plikt til å gi opplysninger til sosial- og barnevernstjenesten dersom disse instanser bør gjennomføre tiltak til gunst for barn i barnehage

**16. Iverksetting og endring av vedtektene:**

Barnehagens vedtekter skal forelegges styret til uttalelse. Endringer i vedtektene kan gjøres etter at SU er gjort kjent med dette.

Endringer godkjent av SU juni.2019